REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/124-17

3. jul 2017. godine

B e o g r a d

**Z A P I S N I K**

**SA 10. SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 30. JUNA 2017. GODINE**

 Sednica je počela u 13.05 časova.

 Sednicom je predsedavao predsednik Odbora Meho Omerović.

 Sednici su prisustvovali: Milanka Jevtović Vukojičić, Ljibuška Lakatoš, Ljiljana Malušić, Olivera Ognjanović, Vesna Ivković, Tatjana Macura, Marija Janjušević, Enis Imamović i Elvira Kovač, članovi Odbora.

 Sednici nisu prisustvovali članovi Odbora: Nikola Jolović, Milena Turk, Milosav Milojević, Marjana Maraš, Marina Ristić, Maja Videnović i Olena Papuga.

 Sednici su prisustvovali: Nataša St. Jovanović i Miletić Mihajlović, zamenici članova Odbora.

 Predsednik Odbora je konstatovao da su ispunjeni uslovi za rad i odlučivanje, te je predložio sledeći

D n e v n i r e d:

1. Usvajanje Plana rada Odbora za ljudska i manjinska prava i ravnopravnost polova do kraja 2017. godine;
2. Obrazovanje Radne grupe za inicijative, peticije, predstavke i predloge;
3. Razno.

 Članovi Odbora su jednoglasno PRIHVATILI predloženi Dnevni red.

 Pre prelaska na prvu tačku dnevnog reda Odbor je jednoglasno, bez primedaba usvojio zapisnik sa 9. sednice Odbora.

 **PRVA TAČKA DNEVNOG REDA:** Usvajanje Plana rada Odbora za ljudska i manjinska prava i ravnopravnost polova do kraja 2017. godine

 Predsednik Odbora je naveo da se Planom rada određuju prioriteti u radu Odbora do kraja 2017. godine. Istakao je da konkretne zakonodavne aktivnosti Odbora neće biti navedene u ovom planu, ali da očekuje da se do kraja godine u skupštinskoj proceduri nađu predlozi zakona koji su u nadležnosti Odbora, pre svega: Zakon o zaštiti prava i sloboda nacionalnih manjina, Zakon o nacionalnim savetima nacionalnih manjina, kao i Zakon o rodnoj ravnopravnosti. U nastavku izlaganja predložio je sledeće aktivnosti u radu Odbora kao prioritetne do kraja 2017. godine: razmatranje redovnih godišnjih izveštaja za 2016. godinu: Poverenika za zaštitu ravnopravnosti, Zaštitnika građana, Poverenika za informacije od javnog značaja i zaštitu podataka o ličnosti; razmatranje tromesečne informacije o radu Kancelarije za ljudska i manjinska prava; sedicu van sedišta u Subotici povodom razmatranja pitanja migracija, azila i osnovnih ljudskih prava, u saradnji sa Misijom OEBSa u Srbiji; posetu Savetu Evrope i Sudu za ljudska prava u Strazburu, u saradnji sa Misijom OEBSa u Srbiji; sednicu van sedišta u Novom Pazaru u cilju praćenja stanja ravnomerne zastupljenosti pripadnika nacionalnih manjina u državnim organima i prilikom izbora na sudijske i tužilačke funkcije. Takođe je predložio i nastavak saradnje sa drugim skupštinskim odorima i to u cilju praćenja stanja u pogledu zaštite porodice i dece i u pogledu slobode mišljenja i izražavanja. Pozvao je članice i članove Odbora da daju svoje predloge i sugestije povodom navedenih aktivnosti u Planu rada.

 Tatjana Macura je se složila sa predloženim tačkama Plana rada. Istakla je mišljenje da bi izveštaji o radu Kancelarije za ljudska i manjinska prava trebalo da sadrže detaljnije analize trošenja budžetskih sredstava. Takođe je predložila zajednički sastanak ili javno slušanje sa predstavnicima MDRI (Mental Disability Rights Initiative Serbia) koji krajem avgusta organizuje internacionalnu dvodnevnu konferenciju u Beogradu.

 Predsednik Odbora je napomenuo da će ukoliko dođe do zvaničnog poziva od strane organizacije MDRI podržati organizaciju zajedničkog sastanka.

 Elvira Kovač se saglasila sa predloženim tačkama u Planu rada i podsetila na još dve aktivnosti Odbora: predstavljanje izveštaja o izvršenju posebnog Akcionog plana za nacionalne manjine i seminar na u Aranđelovcu u organizaciji Odeljenja za demokratizaciju Misije OEBS-a u Srbiji.

 U diskusiji su učestvovale i Marija Janjušević, Milanka Jevtović Vukojičić i Ljiljana Malušić koje su istakle dea je Plan rada realan.

 Odbor je jednoglasno usvojio Plan rada Odbora za ljudska i manjinska prava i ravnopravnost polova do kraja 2017. godine

**DRUGA TAČKA DNEVNOG REDA:** Obrazovanje Radne grupe za inicijative, peticije, predstavke i predloge

 Predsednik Odbora je naglasio da se Radna grupa za inicijative, peticije, predstavke i predloge obrazuje odlukom predsednika Odbora ali da se u skadu sa dosadašnjom dobrom praksom ovo pitanje našlo kao tačka dnevnog reda kako bi se omogućilo članicama i članovima Odbora da se izjasne po ovom pitanju i daju svoje predloge. Pojasnio je da se Radna grupa formira sa zadatkom da razmatra inicijative, peticije, predstavke i predloge iz delokruga rada Odbora,. kao i da inicira sednicu Odbora ukoliko proceni da neka predstavka ima veliku važnost ili ako se veći broj predstvki odnosi na isto pitanje.

 U diskusiji su učestvovale: Ljiljana Malušić, Milanka Jevtović Vukojičić i Elvira Kovač.

 Odbor je jednoglasno usvojio Odluku o obrazovanju Radne grupe za inicijative, peticije, predstavke i predloge, u sastavu: Milanka Jevtović Vukojičić, Ljibuška Lakatoš, Maja Videnović, Vesna Ivković i Meho Omerović, kao predsednik Radne grupe.

 **TREĆA TAČKA DNEVNOG REDA:** Razno

 Ljiljana Malušić je zamolila članove Odbora da kada su negde u svetu treba da predstavljaju Republiku Srbiju i da tu ne treba da bude nekih sučeljavanja.

 Marija Janjušević je navela ne zna čemu ova sugestija, ali da veruje da je ona dobronamerna.

 Tatjana Macura je istakla da su neprimerena ponašanja ona koja ruše ugled države, ali da pripadnici političkih partija mogu imati različita mišljenja o različitim temama, te da ne razume sugestiju Ljiljane Malušić.

 Elvira Kovač smatra la da pod tačkom Razno svi članovi imaju pravo da otvore bilo koju temu i navela je da ima saznanja da je na službenom putovanju u Briselu bilo takvih situacija, što nije dobro za državu i čime smo izgubili priliku da istaknemo ono dobro što je u Srbiji urađeno po pitanju ženskih prava.

 Milanka Jevtović Vukojičić se složila sa tim da kada god se istupa u inostranstvu treba da se izlazi sa stavom koji je zvaničan stav Vklade, a ne da se zastupaju uskopartijski interesi.

 Nataša Jovanović smatra da se na ovom odboru uvek tolerantno raspravlja po svim pitanjima, pa tako treba da bude i u ovom slupčaju.

 Diskusiju je zatvorio predsednik Odbora konstatacijom da delegacija Odbora kada god je učestvovala na konferencijama u inostranstvu, uvek je bila sastavljena od predstavnika vladajuće većine i opozicije, kad god je to broj članova delegacije dozvoljavanjo, i nikada nije bilo te vrste problema.

 Sednica je zaključena u 14.00 časova.

SEKRETAR ODBORA PREDSEDNIK ODBORA

 Rajka Vukomanović Meho Omerović